Welcome to Hard Times (cinta)

:*Iste articlo ye sobre una cinta de western dramatico estausunidense de l'anyo 1967; ta atros usos, se veiga *'Welcome to Hard Times***.

***Welcome to Hard Times*** (títol orichinal en [[Idioma anglés|anglés]], en [[Idioma aragonés|aragonés]] ***Bienveniu a Hard Times (Tiempos Difícils)***, estrenada en [[Aragón]] con o títol en [[Idioma castellano|castellano]] de ***Una bala para el diablo***, en aragonés ***Una bala ta lo diaple**'') ye una [[cinta]] de [[cine estausunidense]] de [[cine de western]] [[Cine de drama|dramatico]] estrenada l'anyo [[1967]], dirichida por [[Burt Kennedy]] seguntes un [[guión adaptau]] por él mesmo (basau en ''[[Welcome to Hard Times (novela)|Welcome to Hard Times]]'', una [[novela]] que heba publicau [[E. L. Doctorow]] en [[1960]]), con una [[dirección de fotografía]] de [[Harry Stradling Jr.]], una [[banda sonora orichinal]] de [[Harry Sukman]] y una [[producción cinematografica]] de [[David Karr]] y [[Max E. Youngstein]] ta la suya [[productora cinematografica]] ''[[Youngstein and Karr Productions]]''. De l'[[elenco]] d'a cinta en fan parte, entre d'atros [[actor]]s, [[Henry Fonda]], [[Janice Rule]], [[Keenan Wynn]], [[Janis Paige]], [[John Anderson]], [[Warren Oates]], [[Fay Spain]], [[Edgar Buchanan]], [[Aldo Ray]], [[Denver Pyle]], [[Michael Shea]], [[Arlene Golonka]], [[Lon Chaney Jr.]], [[Royal Dano]], [[Alan Baxter]], [[Paul Birch]], [[Dan Ferrone]], [[Paul Fix]], [[Elisha Cook Jr.]], [[Kalen Liu]] y [[Ann McCrea]].

Un malvau plega en un lugarón perdiu en l'ueste d'[[Estaus Unius]] clamau Hard Times y aterroriza a los suyos pocos habitants: mata a los dos solos hombres que li fan cara, ''Fee'' (o fundador d'o lugar) y ''Hanson'' (o cavafuesas), amás de [[Violación|violar]] y [[Asasinato|asasinar]] a ''Flo'', la novia de ''Fee''; amás antis de marchar incendia bella cosa d'os [[edificio]]s d'o lugar. Como consecuencia, a mayor parte d'os habitants supervivients optan por marchar, pero ''Will Blue'' (l'[[alcalde]]) decide acullir a ''Jimmy'', lo fillo de ''Fee'', y tamién a ''Molly'', que treballaba en o "[[saloon]]". En os siguients días i plega ''Zar'', con cuatre mesachas que treballar ta él como [[Prostitución|prostitutas]], a qui ''Will'' convence ta que se quede y ubra un "saloon" ta recibir-ie a los meneros que treballan en una [[mena]] amanada. Bien luego i plega tamién ''Isaac Maple'', qui ye en busca d'o suyo chirmano, que yera lo propietario d'a [[botiga]] de Hard Times y ha marchau dimpués de l'incident, y tamién ''Will'' lo convence ta que i remanie, aproveitando amás que la dilichencia ha plegau con un cargamento de chenero que ya heba pagau su chirmano. Finalment, ''Leo Jenks'', un dondiador, plega en o lugar y tamién ''Will'' lo convence ta que sía lo cavafuesas d'o lugarón. Tanimientres, encara que ''Will'' preba de salvar o lugar, ''Molly'' l'esperne porque no heba feito cara a lo malvau, y s'obsesiona por vengar-se'n porque la heba feriu. Molly consigue atrayer a ''Jimmy'' a lo suyo odio y amás tamién preba d'atrayer a ''Leo'', que fa servir bien a [[pistola]]. A situación esclata cuan l'hombre malvau torna a apareixer por Hard Times.

Ye una cinta ambientada en bel puesto indeterminau de l'ueste d'os [[Estaus Unius]] y en bel momento tamién indeterminau d'a segunda metat d'o [[sieglo XIX]] y las suyas escenas se filmoron en [[Thousand Oaks]] ([[California]]), amás d'en os ''[[Sony Pictures Studios]]'' en [[Culver City]], tamién en California.

== Elenco ==


== Se veiga tamién ==
* [[Cine en 1967]].
* [[Cintas de 1967]].

== Referencias ==


== Vinclos externos ==
*  [https://www.imdb.com/title/tt0062482/ ''Welcome to Hard Times''] en [[Internet Movie Database]].
*  [https://www.tcm.com/tcmdb/title/1628/enwp ''Welcome to Hard Times''] en [[TCM Movie]].
*  [https://catalog.afi.com/Catalog/moviedetails/23249 ''Welcome to Hard Times''] en l**American Film Institute Catalog* de l*'American Film Institute''.